**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **ΑΡΙΘΜ ΠΡΩΤ : 20663**

 **Λιβαδειά 3/11/1/2021**

**ΑΠΟΣΠΑΣΜΑ**

Από το πρακτικό της αριθμ.2021-21ης Τακτικής ΜΕΙΚΤΗΣ Συνεδρίασης –

του Δημοτικού Συμβουλίου Λεβαδέων

Αριθμός απόφασης  **101**

**ΘΕΜΑ: Γνωμοδότηση επί της Μελέτης Περιβαλλοντικών Επιπτώσεων (ΜΠΕ) του έργου : «Αιολικός Σταθμός Παράγωγης Ηλεκτρικής Ενέργειας (Α.Σ.Π.Η.Ε) συνολικής ισχύος 23,4MW, στη θέση «ΠΑΛΙΟΒΟΥΝΑ», της Δ.Ε Κορώνειας του Δήμου , του Δήμου Λεβαδέων, της Π.Ε Βοιωτίας, της εταιρείας PK ENERGY ΙΔΙΩΤΙΚΗ ΚΕΦΑΛΑΙΟΥΧΙΚΗ ΕΤΑΙΡΕΙΑ» με δ.τ. «PK ENERGY.**

Στη Λιβαδειά σήμερα την 29η Οκτωβρίου 2021, ημέρα Παρασκευή και ώρα 18:00 μ.μ , συνήλθε σε συνεδρίαση το Δημοτικό Συμβούλιο του Δήμου Λεβαδέων  **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  **μεικτή ΣΥΝΕΔΡΙΑΣΗ (δια ζώσης , στην αίθουσα συνεδριάσεων του Δημοτικού Συμβουλίου στο Παλαιό Δημαρχείο** – **Πλ. Εθνικής Αντίστασης και ταυτόχρονα με τηλεδιάσκεψη)**  κατ΄εφαρμογήν:

**α)** των διατάξεων του άρθρου 74 του Ν. 4555/2018 (αντικατάσταση του άρθρου 67 του Ν. 3852/2010) **,**

**β)** των διατάξεων της υπ΄αριθμ .643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» Μέρος Α3, και ύστερα από την από **20205/25-10-2021**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε και απεστάλη ηλεκτρονικά σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

 Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 24 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Καράλης Χρήστος  |
|  |  Μητάς Αλέξανδρος | 2 | Φορτώσης Αθανάσιος |
|  | Τσεσμετζής Εμμανουήλ | 3 | Κοτσικώνας Επαμεινώνδας  |
|  | Δήμου Ιωάννης  | 4 | Τσιφής Δημήτριος |
|  | Αποστόλου Ιωάννης | 5 | Μπαρμπέρης Νικόλαος |
|  | Σάκκος Μάριος  | 6 | Πλιακοστάμος Κων/νος |
|  | Νταντούμη Ιωάννα  | 7 | Χέβα Αθανασία (Νάνσυ |
|  | Καράβα Χρυσοβαλάντου Βασιλική (Βάλια)  | 8  | Τουμαράς Βασίλειος |
|  | Μερτζάνης Κων/νος  | 9  | Σπυρόπουλος Δημοσθένης |
|  |  Γιαννακόπουλος Βρασίδας  |   |  |
|  | Σαγιάννης Μιχαήλ  |   |   |
|  | Πούλου Γιώτα |  | Οι οποίοι δεν παρευρέθησαν αν και κλήθηκαν νόμιμα |
|  | Γαλανός Κων/νος ( Απών στο 10ο ΘΗΔ) |   |  |
|  | Καπλάνης Κων/νος  |  |  |
|  | Τόλιας Δημήτριος  |  |  |
|  | Τζουβάρας Νικόλαος  |  |  |
|  | Παπαϊωάννου Λουκάς  |  |  |
|  | Πούλος Ευάγγελος |  |  |
|  | Αρκουμάνης Πέτρος |   |  |
|  | Μπράλιος Νικόλαος  |  |  |
|  | Γερονικολού Λαμπρινή Απούσα από 1-10ο ΘΗΔ |  |  |
|  | Αλεξίου Λουκάς |  |  |
|  | Καραμάνης Δημήτριος ( Απών στο 10ο ΘΗΔ) |  |  |
|  | Κατής Χαράλαμπος |  |  |
|  |  |  |  |

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

 Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Εισηγούμενος το 9Ο θέμα της ημερήσιας διάταξης ο Πρόεδρος έθεσε υπόψη των μελών του Δημοτικού Συμβουλίου *,*  την υπ αριθμ. 20/2021 Απόφαση της Επιτροπής Ποιότητας Ζωής , σύμφωνα με την οποία εισηγείται ΑΡΝΗΤΙΚΑ στο Δημοτικό Συμβούλιο επί της Μελέτης Περιβαλλοντικών Επιπτώσεων (ΜΠΕ) του έργου : «Αιολικός Σταθμός Παράγωγης Ηλεκτρικής Ενέργειας (Α.Σ.Π.Η.Ε) συνολικής ισχύος 23,4MW, στη θέση «ΠΑΛΙΟΒΟΥΝΑ», της Δ.Ε Κορώνειας του Δήμου , του Δήμου Λεβαδέων, της Π.Ε Βοιωτίας» , η οποία διαβιβάσθηκε αρμοδίως από την Δ/νση Περιβάλλοντος, Καθαριότητας & Πρασίνου με το υπ΄αριθμ.πρωτ 20247/26-10-2021 παρακάτω έγγραφό της .

*Σας ενημερώνουμε ότι με το υπ΄ αριθμ. πρωτ. 210416/521/24.09.2021 (εισερχόμενο στο Δήμο Λεβαδέων με αριθμ. πρωτ. 18032/27.09.2021) κοινοποιηθέν έγγραφο της Επιτροπής Περιβάλλοντος & Ανάπτυξης Στερεάς Ελλάδας, δημοσιοποιήθηκε η Μ.Π.Ε. με τίτλο «Αιολικός Σταθμός Παραγωγής Ηλεκτρικής Ενέργειας ισχύος 23,4 MW, στην θέση "ΠΑΛΙΟΒΟΥΝΑ" της Δ.Ε. Κορώνειας του Δήμου Λεβαδέων, στην Περιφερειακή Ενότητα Βοιωτίας της Περιφέρειας Στερεάς Ελλάδας, της εταιρίας «PK ENERGY ΙΔΙΩΤΙΚΗ ΚΕΦΑΛΑΙΟΥΧΙΚΗ ΕΤΑΙΡΕΙΑ» με δ.τ. «PK ENERGY».*

*Διοικητικά το έργο υπάγεται στην κοινότητα Αγ. Άννας του Δ. Λεβαδέων.*

*Σκοπός της μελέτης είναι η έκδοση Απόφασης Έγκρισης Περιβαλλοντικών Όρων (ΑΕΠΟ) του εν λόγω έργου.*

*Η ΜΠΕ σε ηλεκτρονική μορφή βρίσκεται αναρτημένη στο Ηλεκτρονικό Περιβαλλοντικό Μητρώο (ΗΠΜ) του Υπουργείου Περιβάλλοντος και Ενέργειας (ΥΠΕΝ) και στην ιστοσελίδα* [*https://eprm.ypen.gr/*](https://eprm.ypen.gr/)*.*

*Σύμφωνα με τις παραγράφους 1α και 2στ του άρθρου 83 του Ν. 3852/2010 εμπίπτει στις αρμοδιότητες των τοπικών συμβουλίων η έκφραση γνωμών και η διατύπωση απόψεων.*

*Επίσης, σύμφωνα με τις παραγράφους 1 και 1Βiii του άρθρου 73 του Ν. 3852/2010 η επιτροπή ποιότητας ζωής ως αποφασιστικό και εισηγητικό όργανο άσκησης των σχετικών με την προστασία του περιβάλλοντος αρμοδιοτήτων του Δήμου, εισηγείται στο δημοτικό συμβούλιο τη λήψη αποφάσεων για θέματα προστασίας του περιβάλλοντος.*

*Σας επισυνάπτουμε την περιληπτική έκθεση επί της Μ.Π.Ε της Διεύθυνσης, την απόφαση της κοινότητας Αγ. Άννας και την απόφαση της επιτροπής ποιότητας ζωής του Δήμου Λεβαδέων*

Ακολούθως ο κ. Πρόεδρος ζήτησε από τα μέλη του Δημοτικού Συμβουλίου να τοποθετηθούν σχετικά:

Λαμβάνοντας το λόγο ο κ. Δήμαρχος είπε : Εισηγούμαστε αρνητικά όπως προκύπτει από την Απόφαση της Επιτροπής Ποιότητας Ζωής για τα θέματα που άπτονται της Μελέτης Περιβαλλοντικών Επιπτώσεων γι’ αυτές τις επενδύσεις. Υιοθετούμε την αρνητική απόφαση –γνωμοδότηση του Προέδρου της Κοινότητας Αγίας Αννας, η οποία αποτέλεσε και τη βάση συζήτησης στην Επιτροπή Ποιότητας Ζωής.

Στη συνέχεια το λόγο πήρε οδημοτικός σύμβουλος της δημοτικής παράταξης « Λαϊκή Συσπείρωση Λιβαδειάς» κ.Αρκουμάνης Πέτρος ,ο οποίος είπε ότι κατ’ επανάληψη η παράταξή του έχει επισημάνει ότι είναι δρομολογημένες οι εξελίξεις της τοποθέτησης αμέτρητων ανεμογεννητριών στον Ελικώνα, στα πλαίσια της λεγόμενης «πράσινης ανάπτυξης» Οι σχεδιασμοί αυτοί είναι απέναντι από τις λαϊκές ανάγκες, την προστασία του περιβάλλοντος και τη δημόσια υγεία. Οι πολίτες πρέπει να αφυπνιστούν, να πάρουν την υπόθεση στα χέρια τους να αγωνιστούν μαζικά, για να ανατρέψουν τις αρνητικές εξελίξεις στην περιοχή μας και να αποτρέψουν την καταστροφή του φυσικού πλούτου του τόπου, την πολιτιστική του κληρονομιά. Υπάρχει πολλές και διαπιστωμένες συνέπειες από την τοποθέτηση ανεμογεννητριών όπως μερική καταστροφή στη μελισσοκομία, σε οικογενειακές επιχειρήσεις, την κτηνοτροφία, στην εστίαση, στον τουρισμό, στον αγροτικό τουρισμό, στη γεωργική παραγωγή ,την υγεία και την ίδια τη ζωή των ανθρώπων.

Ακολούθως ο λόγος δόθηκε στην κα Σπανούδη Δέσποινα εκπρόσωπο του **Δικτύου Βοιωτών κόντρα στον ενεργειακό «παροξυσμό»** η οποία είπε ότι όλα τα μέλη του δημοτικού συμβουλίου έχουν ενημερωθεί σχετικά με την παρέμβαση του Δικτύου καθώς τους έχει αυτή αποσταλεί ηλεκτρονικά , όπου αναλυτικά αναφέρονται οι παρατυπίες του μελετητή όπως π.χ για τις επιπτώσεις του έργου προς τα ενδημικά και απειλούμενα φυτά της περιοχής, την ορνιθοπανίδα ,την χλωρίδα της περιοχής .Η κορυφή της Παλιοβούνας, πέρα από τον εμβληματικό χαρακτήρα που έχει, αποτελεί ένα ιδιαίτερο τοπόσημο, το οποίο καθορίζει σε σημαντικό βαθμό και τη σύγχρονη οικονομική δραστηριότητα, πέραν του σημαντικού κλάδου της κτηνοτροφίας, στην οποία στηρίζεται η «επιβίωση» της κοινότητας και η οποία λειτουργεί τις τελευταίες δεκαετίες σαν ανασχετικός παράγοντας στη διαρκή γήρανση του πληθυσμού. Επίσης στην περιοχή αξιοσημείωτο -για τα δεδομένα της –υπάρχουν επιχειρήσεις τόσο στον τομέα της εστίασης (εστιατόρια, ταβέρνες, καφέ) όσο και της διαμονής (με 3 ξενώνες), καθ’ όλη τη διάρκεια του χρόνου.Στις παραδοσιακές δραστηριότητες που πλήττονται, περιλαμβάνεται η κτηνοτροφία, της οποίας ο ζωτικός χώρος συρρικνώνεται λόγω των ενεργειακών δραστηριοτήτων (τόσο στα ορεινά, όσο και στα χειμαδιά), αλλά και η εκτεταμένη μελισσοκομία, προϊόν της οποίας είναι το φημισμένο μέλι ελάτης του Ελικώνα. Τέλος ζήτησε την δέσμευση του δημοτικού συμβουλίου για τον ορισμό δικηγόρου και την ανάληψη από το Δήμο της σχετικής δαπάνης για το εν λόγω θέμα

Απαντώντας ο κ. Δήμαρχος είπε ότι σε ότι αφορά τον ορισμό του δικηγόρου κ.λ.π , ότι ακόμη βρισκόμαστε στην διαδικασία της γνωμοδότησης , αυτό θα κριθεί αργότερα αν θα γίνει ανάλογα και με τα οικονομικά του Δήμου.

 Το Δημοτικό Συμβούλιο αφού άκουσε τα ανωτέρω και έλαβε υπόψη του :

* Τις διατάξεις της υπ΄αριθμ .643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» Μέρος Α3,
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018 και την παρ. 9 του άρθρου 266 του ν. 3852/2010 όπως ισχύει
* το με αριθμ. Πρωτ 20247/26-10-2021 έγγραφο της Δ/νσης Περιβάλλοντος, Καθαριότητας και Πρασίνου του Δήμου
* την από 5-10-2021 Περιληπτική Εκθεση επί της Μ.Π.Ε του Προϊσταμένου της Δ/νσης Περιβάλλοντος Καθ/τας & Πρασίνου
* την υπ αριθμ. 20/2021 Απόφαση της Επιτροπής Ποιότητας που είχε αποσταλεί ηλεκτρονικά.
* Την από 18-10-2021 Απόφαση του Συμβουλίου της Κοινότητας Αγίας Αννας
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης και στην τηλεδιάσκεψη
* Την μεταξύ των μελών του συζήτηση σύμφωνα με τα πρακτικά.

 **ΑΠΟΦΑΣΙΖΕΙ ΟΜΟΦΩΝΑ**

**Γνωμοδοτεί** ΑΡΝΗΤΙΚΑ επί της Μελέτης Περιβαλλοντικών Επιπτώσεων (Μ.Π.Ε.) που φέρει τον τίτλο: **«**Αιολικός Σταθμός Παράγωγης Ηλεκτρικής Ενέργειας (Α.Σ.Π.Η.Ε) συνολικής ισχύος 23,4MW, στη θέση «ΠΑΛΙΟΒΟΥΝΑ», της Δ.Ε Κορώνειας του Δήμου Λεβαδέων, Π.Ε Βοιωτίας» , της εταιρείας PK ENERGY ΙΔΙΩΤΙΚΗ ΚΕΦΑΛΑΙΟΥΧΙΚΗ ΕΤΑΙΡΕΙΑ» με δ.τ. «PK ENERGY.

 Η καθ ύλην αρμόδια Δ/νση να προβεί στις περαιτέρω ενέργειες επί του θέματος.

**Η απόφαση πήρε τον αριθμό 101**

 **Ο Πρόεδρος του Δ.Σ.**

 **Μητάς Αλέξανδρος**

 **ΤΑ ΜΕΛΗ**

|  |  |  |  |
| --- | --- | --- | --- |
|  |  |   |  ΠΙΣΤΟ ΑΠΟΣΠΑΣΜΑ |
| 1 |  | Καλογρηάς Αθανάσιος |  Λιβαδειά αυθημερόν  |
| 2 |  | Τσεσμετζής Εμμανουήλ |  Ο Δήμαρχος Λεβαδέων |
| 3 |  | Δήμου Ιωάννης  |  |
| 4 |  | Αποστόλου Ιωάννης |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| 5 |  | Σάκκος Μάριος  |   |
| 6 |  | Νταντούμη Ιωάννα  |  |
| 7 |  | Καράβα Χρυσοβαλάντου Βασιλική (Βάλια)  |  |
| 8 |  | Μερτζάνης Κων/νος  |  |
| 9 |  |  Γιαννακόπουλος Βρασίδας  |  |
| 10 |  | Σαγιάννης Μιχαήλ  |  |
| 11 |  | Πούλου Γιώτα |  |
| 12 |  | Γαλανός Κων/νος  |  |
| 13 |  | Καπλάνης Κων/νος  |  |
| 14 |  | Τόλιας Δημήτριος  |  |
| 15 |  | Τζουβάρας Νικόλαος  |  |
| 16 |  | Παπαϊωάννου Λουκάς  |  |
| 17 |  | Πούλος Ευάγγελος |  |
| 18 |  | Αρκουμάνης Πέτρος |  |
| 19 |  | Μπράλιος Νικόλαος  |  |
| 20 |  | Αλεξίου Λουκάς |  |
| 21 |  | Καραμάνης Δημήτριος  |  |
| 22 |  | Κατής Χαράλαμπος |  |